বৌবাজার বিস্ফোরণ মামলায় মুক্তির আবেদন খারিজ

কলকাতা: বৌবাজার বিস্ফোরণ মামলায় যাবজ্জীবন সাজাপ্রাপ্ত মহম্মদ খালিদকে মুক্তি দেওয়ার ক্ষেত্রে সিঙ্গেল বেঞ্চের নির্দেশ খারিজ করল বিচারপতি দেবাংশু বসাকের ডিভিশন বেঞ্চ। তবে ওই অভিযুক্ত মুক্তির আবেদন করলে তা বিবেচনার নির্দেশ রাজ্যকে দেয় ডিভিশন বেঞ্চ।

প্রসঙ্গত, ১৯৯৩ সালের ১৬ মার্চ গভীর রাতে ২৬৭ বিবি গাঙ্গুলি স্ট্রিটের দোতলা বাড়িটি ভয়ঙ্কর বিস্ফোরণে গুঁড়িয়ে যায়। বিস্ফোরণের ঘটনায় ৬৯ জনের মৃত্যু হয়। সেই মামলায় একদা কলকাতার সাট্টা কারবারের ‘বেতাজ বাদশা’ রশিদ খানের যাবজ্জীবন কারাদণ্ড হয়। বলা হয়, রশিদ খানের কাছে যে পরিমাণ বিস্ফোরক ছিল, তা গোটা কলকাতা উড়িয়ে দেওয়ার জন্য যথেষ্ট। মহম্মদ খালিদ সেই রশিদের ছায়াসঙ্গী। ওই মামলায় তাঁকেও যাবজ্জীবন কারাদণ্ড দেয় আদালত। কয়েক বছর আগে খালিদ জেল থেকে মুক্তি পাওয়ার দাবিতে রাজ্য সরকারের ‘সেনটেন্স রিভিউ বোর্ডে’ আবেদন করে। সেই আবেদন খারিজ হয়ে যায়। এর পর আদালতের দ্বারস্থ হয় খালিদ।

আরও পড়ুন: সুপ্রিম কোর্টে ডিএ মামলায় লিখিত বক্তব্য জমা দিল রাজ্য, কী বলা হল সেখানে?

গতবছরেই রাজ্যের আবেদন মেনে মুক্তির নির্দেশে সাময়িক স্থগিতাদেশ দেয় প্রধান বিচারপতির ডিভিশন বেঞ্চ। পরে সেই মামলা যায় বিচারপতি দেবাংশু বসাকের ডিভিশন বেঞ্চে। এবার সেই মামলা খারিজ করল বিচারপতি দেবাংশু বসাকের ডিভিশন বেঞ্চ।

দেখুন খবর: